วันที่3 มิถุนายน มีเพศสัมพันธ์แบบไม่สอดใส่นะคะ เสียดสีกันภายนอก แล้วอีกฝ่ายใส่ กกน อีกฝ่ายไม่ใส่#ผู้ชาย อาจจะมีใช้นิ้วบ้าง ไม่แน่ใจว่านิ้วนั้นมีน้ำหล่อลื่นหรือไม่แล้วแตกนอก ไม่ได้แตกใกล้ปากช่องคลอดเลยนะคะ แล้วหนูกินยาคุมฉุกเฉินไป หลังจากที่กินยามีอาการเบื่ออาหาร ขมลิ้น ง่วงนอนตลอด (นอนดึกด้วยเพราะติดกิจกรรม) แล้วเจ็บท้องน้อยเป็นบางครั้ง อยากรู้ว่าอาการแบบนี้ท้องไหมคะหรือเป็นผลข้างเคียงของยาค่ะ
สวัสดีค่ะ หากไม่มีการสอดใส่อวัยวะเพศเข้าสู่ช่องคลอด มีเพียงแค่การเสียดสีอวัยวะเพศภายนอก โอกาสที่จะตั้งครรภ์ก็ไม่มีค่ะ ส่วนการใช้นิ้วสอดใส่ช่องคลอด หากนิ้วไม่ได้เปื้อนน้ำอสุจิ โอกาสที่จะตั้งครรภ์ก็ไม่มีเช่นกัน ดังนั้น ก็ไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว เกิดอาการผิดปกติต่างๆ ที่เกิดขึ้นตามมา ก็น่าจะเป็นผลจากยาคุมฉุกเฉินได้ หรืออาจเกิดจากการนอนพักผ่อนไม่เพียงพอก็ได้ ซึ่งย่อมทำให้ร่างกายเกิดอาการผิดปกติได้ อย่างไรก็ตาม ไม่ว่าจะเกิดจากอะไร หากอาการดีขึ้นแล้ว ก็ไม่ได้อันตรายอะไรค่ะ แนะนำควรพยายามไม่นอนดึก นอนให้ได้ 6-8 ชั่วโมงต่อวันค่ะส่วนโอกาสในการตั้งครรภ์ถือว่าไม่มีดังกล่าวไป และหลังจากนี้ ก็ไม่ควรทานยาคุมฉุกเฉินไปโดยไม่จำเป็นค่ะ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ